SETUL DE  INTREBĂRI

PRIVIND SUSŢINEREA TESTULUI ORGANIZAT ÎN VEDEREA ÎNSCRIERII ÎN GEJ

Notă: din setul de 100 de întrebări vor fi selectate câte 50 pentru fiecare din cele 12 variante de test.   

1.Care sunt tipurile de reglementări cu privire la expertizele contabile ?
a) reglementări legale;

b) reglementări procedurale şi profesionale;

c) reglementări legale, procedurale şi profesionale.

2.  Care este sediul reglementărilor legale cu privire la expertizele contabile?

a) Ordonanţa Guvernului nr. 65/1994 privind organizarea activităţii de expertiză contabilă şi a contabililor autorizaţi;
b) Regulamentul de organizare şi funcţionare a Corpului Experţilor Contabili şi Contabililor Autorizaţi din România;
c) Standardul professional nr. 35 –expertizele contabile

3. Care este sediul reglementărilor profesionale cu privire la expertizele contabile?

a) Regulamentul de organizare şi funcţionare a Corpului Experţilor Contabili şi Contabililor Autorizaţi din România  şi Standardul profesional nr. 35;
b) Ordonanţa Guvernului nr. 65/1994 privind organizarea activităţii de expertiză contabilă şi a contabililor autorizaţi şi Codul de procedură penală;
c) Codul de procedură civilă şi Ordonanţa Guvernului nr. 65/1994 privind organizarea activităţii de expertiză contabilă şi a contabililor autorizaţi.
4. Care este sediul reglementărilor procedurale cu privire la expertizele contabile judiciare?

a) Codul de procedură civilă;

b) Codul de procedură penală;

c) Codul de procedură civilă, Codul de procedură penală.

5. Care sunt normele de comportament profesional specifice misiunilor cu privire la expertizele contabile?

a) independenţa; competenţa; secretul profesional şi confidenţialitatea expertului contabil; calitatea expertizelor contabile; acceptarea expertizelor contabile; responsabilitatea efectuării expertizelor contabile;
b) dispunerea expertizelor contabile judiciare şi numirea expertilor contabili; contractarea şi programarea expertizelor contabile; delegarea şi supravegherea lucrărilor privind expertizele contabile; documentarea lucrărilor privind expertizele contabile; 
c) ambele variante sunt corecte.

6.  Misiunea privind efectuarea unei expertize contabile judiciare poate fi refuzată?

a) da;

b) da, pe motive etnice, religioase, politice sau de altă natură;

c) nu; dacă există motive temeinice, expertul contabil poate solicita înlocuirea sa.

7. Un expert contabil poate accepta o expertiză contabilă judiciară dacă anterior, în calitate de organ de control, colaborator sau consilier al uneia din părţile din proces s-a pronunţat asupra unor aspecte ori a luat parte la întocmirea actelor primare sau la elaborarea situaţiilor financiare care fac obiectul dosarului supus judecăţii?

a) da;

b) nu;

c) numai dacă înştiinţează instanţa despre aceasta.

8. Expertul contabil numit de organul în drept să efectueze o expertiză contabilă este obligat să fie independent faţă de :

a) toţi magistraţii unei instanţe;

b) grefierul de şedinţă;

c) părţile interesate în expertiză.

9. În cazul experţilor contabili numiţi din oficiu în vederea efectuării unei expertize contabile judiciare, de către organele în drept, independenţa trebuie să fie:

a) absolută;

b) relativă;

c) absolută sau relativă.

10. În cazul experţilor contabili judiciari recomandaţi de părţi, independenţa poate fi:

a) absolută;

b) relativă;

c) nu este corect nici unul din raspunsurile anterioare.

11. Expertizele contabile judiciare pot fi efectuate de către:

a) experţii contabili înscrişi în Tabloul Corpului, cu viza filialei la zi;

b) experţii contabili care au suţinut examenul de acces la profesie şi sunt sau au terminat perioada de stagiatură;

c) experţii contabili care au susţinut examenul de aptitudini şi urmează să fie înscrişi în Tabloul Corpului în anul respectiv. 

12. Un expert contabil poate accepta o expertiză contabilă judiciară dacă în calitate de expert contabil şi-a  exprimat o primă opinie în aceeaşi cauză supusă judecăţii? 

a) nu, deoarece primează prezumţia că ar fi interesat în susţinerea primei soluţii;

b) da;

c) numai dacă înştiinţează organul care a dispus expertiza despre aceasta.

13. Calitatea de expert contabil este compatibilă cu cea de martor în aceeaşi cauză?

a) da;

b) nu;

c) da în anumite situaţii.

14. Care dintre dispoziţiile procedurale cu privire la citarea, aducerea cu mandat şi sancţionarea martorilor care lipsesc de la judecată sunt aplicabile şi experţilor contabili numiţi pentru efectuarea expertizelor contabile judiciare?

a) citarea;

b) aducerea cu mandat şi sanţionarea;

c) ambele variante sunt corecte.

15. Responsabilitatea efectuării expertizelor contabile judiciare decurge şi din:

a) actul de numire dispus de instanţă, organul de urmărire penală sau alt organ cu atribuţii jurisdicţionale cu privire la efectuarea expertizelor contabile judiciare;

b) contractul încheiat între expertul contabil şi una din părţile implicate în cauză;

c) ambele variante sunt corecte.

16. Care sunt principiile deontologice pe care trebuie să le respecte expertul con​tabil în activitatea sa de efectuare a expertizelor contabile judiciare şi extrajudiciare?

a) 

· principiul independenţei expertului contabil;

· principiul competenţei expertului contabil;

· principiul calităţii expertizelor contabile;

· principiul secretului profesional şi al confidenţialităţii expertului contabil;
· principiul acceptării expertizelor contabile;

· principiul responsabilităţii efectuării expertizelor contabile;

b)

· principiul calităţii expertizelor contabile;

· principiul acceptării expertizelor contabile;

· principiul responsabilităţii efectuării expertizelor contabile;

c) 

· principiul independenţei expertului contabil;

· principiul competenţei expertului contabil;

· principiul secretului profesional şi al confidenţialităţii expertului contabil;
17. Ce conţine sigla (logo-ul) CECCAR ?

a) o carte-registru şi un caduceu;

b) o carte-registru, un caduceu şi deviza “Ştiinţă, Independenţă, Moralitate”;

c) deviza “Ştiinţă, Independenţă, Integritate”;

18. Cum definiţi expertiza contabilă judiciară?

a) expertiza contabilă judiciară este expertiza contabilă dispusă de organele penale, instanţele de judecată sau alte organe cu atribuţii jurisdicţionale, din oficiu sau acceptată la cererea părţilor în fazele de instrumentare şi/sau de judecată ale unor cauze civile sau penale;

b) expertiza contabilă judiciară este expertiza contabilă acceptată la cererea părţilor în faza de instrumentare a unor cauze civile şi comerciale, ataşată sau nu unui proces penal;
c) expertiza contabilă judiciară este expertiza contabilă dispusă din oficiu în faza de judecată a unor cauze civile şi/sau comerciale.

19. Care sunt trăsăturile care particularizează expertiza con​tabilă extrajudiciară?

a) este un mijloc de fundamentare a deciziilor, de conciliere între partenerii comerciali şi de afaceri şi de fundamentare preliminară a acţiunilor şi constatărilor în justiţie;
b) intervine ca probă administrată de organele de urmărire penală şi de judecată, în vederea convingerii asupra realităţii şi asupra condiţiilor apariţiei pagubei, deficienţei, abaterii;
c) ambele variante sunt corecte.

20. Care din trăsăturile următoare particularizează expertiza con​tabilă judiciară?

a)

· activitate prin care organele judiciare primesc informaţii de natură economico-financiară

· mijloc de probă în justiţie

· se limitează la cercetarea problemelor cu caracter economic şi financiar indicate de organele judiciare

· are competenţa de examinare a documentelor şi evidentelor tehnico-operative şi contabile necesare pentru lămurirea obiectivelor stabilite de organele judiciare.
b)

· este un mijloc de fundamentare a deciziilor, de conciliere între partenerii comerciali şi de afaceri şi de fundamentare preliminară a acţiunilor şi constatărilor în justiţie;
c)

· nici una din variante nu este corectă.

21. Cine sunt destinatarii expertizelor contabile judiciare? 

a) organele îndreptăţite să dispună efectuarea expertizei (organele de instrumentare a cauzelor care fac obiectul dosarelor penale şi instanţele de judecata a cauzelor penale şi civile);

b) părţile implicate în cauză judiciară inclusiv terţe persoane fizice sau juridice cărora expertizele contabile elaborate/efectuate le-ar putea deveni opozabile;

c) ambele variante sunt corecte.

22. Care sunt criteriile după care se clasifică expertizele contabile?
a) 

· după mobilul sau scopul principal în care au fost solicitate;

· după natura obiectivelor (întrebărilor la care trebuie să răspundă expertul contabil);

b) 

· după natura principalului/principalelor obiectiv/obiective stabilite de organul îndreptăţit să dispună efectuarea expertizei; 

· după felul beneficiarilor ;

c) 

· după scopul principal în care au fost solicitate;

· după concluziile expertului numit în cauză; 

· după natura principalului/principalelor obiectiv/obiective stabilite de organul îndreptăţit să dispună efectuarea expertizei.
23. Cum se clasifică expertizele contabile în funcţie de scopul principal în care au fost solicitate?

a) expertize contabile civile şi comerciale;

b) expertize contabile judiciare şi  extrajudiciare;

c) expertize contabile fiscale şi penale.

24. Cum se clasifică expertizele contabile în funcţie de natura principalului/principalelor obiectiv/obiective stabilite de organul îndreptăţit să dispună efectuarea expertizei?

a) expertize contabile civile, penale;

b) expertize contabile comerciale şi fiscale;

c) expertize contabile civile, penale, comerciale, fiscale, alte categorii de expertize contabile judiciare sau extrajudiciare.

25. Cum se clasifică expertizele contabile în funcţie de natura juridică?

a) civile, fiscale;

b) comerciale, judiciare;

c) civile, penale, extrajudiciare.

26. Pentru a evita orice dispută cu privire la originalitatea raportului de expertiză contabilă, expertul contabil numit de organele în drept să efectueze o expertiză contabilă judiciară este obligat:

a) să semneze filă cu filă raportul de expertiză; 

b) să semneze filă cu filă raportul de expertiză, inclusiv anexele;

c) să semneze şi să parafeze filă cu filă raportul de expertiză, inclusiv anexele.

27. Expertul contabil numit de organele abilitate de lege să efectueze o expertiză contabilă judiciară este obligat:

a) să depună raportul de expertiză la instanţa care l-a dispus cu 5 zile înainte de termenul stabilit de reclamant;

b) să depună raportul de expertiză la instanţa care l-a dispus cu 5 zile înainte de termenul stabilit de pârât;

c) să depună raportul de expertiză la organul îndreptăţit să dispună expertiza cu 5 zile înainte de termenul stabilit de aceasta. 

28. Raportul de expertiză contabilă judiciară se întocmeşte:

a) în 2 exemplare originale, unul pentru organul care a dispus expertiza şi unul pentru expertul contabil care a efectuat-o, dacă în încheierea de sedinţă prin care s-a dispus expertiza nu este prevăzut altfel;

b) în numărul de exemplare stabilit de organul care a dispus expertiza contabilă judiciară;

c) ambele variante sunt corecte.

29. Expertul contabil numit să efectueze o expertiză contabilă judiciară de organele îndreptăţite de lege trebuie să respecte secretul şi caracterul confidenţial al informaţiilor la care a avut acces şi despre care a avut cunoştinţă cu  ocazia efectuării expertizelor contabile cu excepţia cazurilor în care:

a) a fost autorizat expres în acest scop;

b) are obligaţia legală sau profesională pentru aceasta;

c) ambele variante sunt corecte.

30. Rapoartele de expertiză contabilă judiciară depuse de experţii contabili la dosarele cauzei pot fi consultate:

a) numai de avocaţii părtilor implicate în cauza respectivă;

b) numai de părţile implicate în cauza respectivă;

c) de cei interesaţi (care justifică un interes legitim).

31. În cauzele penale, expertul contabil numit de organele îndreptăţite să dispună efecutarea expertizei poate lua legătura cu inculpaţii:

a) ori de câte ori este nevoie;

b) o singură dată, la începutul efectuării expertizei contabile judiciare;

c) numai cu încuviinţarea şi în condiţiile stabilite de organul de urmărire penală sau de instanţa de judecată.

32. Expertul contabil numit de organele abilitate de lege să efectueze o expertiză contabilă judiciară este obligat să procedeze la citarea părţilor în cazul: 

a) proceselor civile;

b) proceselor penale;

c) proceselor civile şi proceselor penale.

33. Contractul privind efectuarea expertizei contabile trebuie să cuprindă cel puţin:

a) obiectul contractului şi onorariul;

b) părţile contractante, obiectul contractului, materialul documentar, locul şi data depunerii raportului de expertiză contabilă, onorariul şi clauze privind confideţialitatea informaţiilor privitoare la expertiza contabilă;

c) părţile contractante, obiectul contractului, locul şi data depunerii raportului de expertiză contabilă. 

34. Organul de urmărire penală sau instanţa de judecată poate dispune efectuarea unei noi expertize?

a) da, în orice situaţie; 

b) nu;

c) da, doar în situaţia în care organul de urmărire penală sau instanţa de judecată nu este lămurită prin expertiza efectuată sau are dubii cu privire la concluziile expertizei.

35. Expertul contabil are obligaţia de a accepta efectuarea unei expertize contabile judiciare dispusă de organele îndreptăţite de lege?

a) da; orice situaţie de incompatibilitate trebuie adusă la cunoştinţa organului care a dispus expertiza care va proceda în consecinţă ;

b) nu;

c) numai dacă consideră că onorariul este remuneratoriu.

36. Dacă două sau mai multe expertize existente la dosarul cauzei au concluzii diferite, care va fi expertiza, considerată de organul care a dispus efectuarea acestora, cu  valoarea probantă preferenţială?

a) ultima expertiză contabilă judiciară;

b) se face media aritmetică între concluziile expertizelor;

c) acceptarea uneia şi înlăturarea celeilalte/celorlalte expertize trebuie să fie motivată şi să se bazeze pe raţionamente profesionale şi probe ştiinţifice precise. 

37. Care afirmaţie este corectă?

a) efectuarea lucrărilor privind expertizele contabile judiciare nu poate fi delegată de către experţii contabili numiţi din oficiu sau la recomandarea părţilor asistenţilor sau colaboratorilor lor;

b) în cazul expertizelor contabile extrajudiciare, expertul contabil poate delega executarea unor lucrări asistenţilor sau colaboratorilor săi, păstrându-şi răspunderea finală asupra conţinutului şi concluziilor;

c) ambele variante sunt corecte.

38. În ceea ce priveşte documentarea expertizelor contabile, dosarul de lucru al expertului contabil trebuie să cuprindă:

 a) 

-încheierea de şedinţă (în cauze civile) , ordonanţa organului de urmărire şi cercetare penală (în cauze penale) sau contractul privind efectuarea expertizelor contabile judiciare (în cazul expertilor consilieri /numiti de parte)  

-raportul de expertizã contabilã, 

-eventuala corespondenţã solicitată de organele în drept care au dispus efectuarea expertizei contabile 

-eventualele note personale ale expertului contabil; 

b) 

-raportul de expertiză contabilă 

-eventualele note personale ale expertului contabil

 c) 

-raportul de expertiză                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    -eventuala corespondenţã solicitată de organele în drept care au dispus efectuarea expertizei contabile

39. Din ce se compune materialul documentar pe care îl poate studia expertul contabil numit să efectueze o expertiză contabilă judiciară într-o cauză civilă?

a) dosarul cauzei, documente justificative şi registre contabile, procesele-verbale întocmite de organele de control abilitate;

b) dosarul cauzei şi registre contabile;

c) documente justificative şi registre contabile.

40. În cazul expertizelor contabile dispuse în dosarele penale, expertul contabil are dreptul să ia cunoştinţã de conţinutul dosarului penal?
a) da, în orice situaţie;

b) nu;

c) da, dar numai cu încuviinţarea organului de urmărire penală sau a instanţei de judecată.

41. Explicaţiile suplimentare solicitate de expertul contabil cu ocazia convocării şi primite de la părţile interesate în expertiză constituie material documentar?

a) da;

b) nu;

c) numai în anumite situaţii.

42. Expertiza contabilă extrajudiciară poate juca un rol decisiv în următoarele domenii:

a) calcularea drepturilor legale de salarii sau de pensii;
b) determinarea unor raportări cauză – efect (ex. eficienţa investiţiilor, angajarea unui credit bancar etc);

c) ambele variante sunt corecte.

43. Cum procedaţi în situaţia în care, în cauza în care aţi fost numit să efectuaţi expertiza judicară, există lucrări de expertiză efectuate anterior?

a) este obligatorie menţionarea lucrărilor de expertiză efectuate anterior în cuprinsul raportului de expertiză;

b) nu este etic să luaţi legătura cu colegul dvs. pentru a discuta ce elemente a avut în vedere acesta la elaborarea lucrării;

c) expertul contabil judiciar numit nu face referiri în raportul propriu la expertizele anterioare.

44. Măsurile  dispuse de organul îndreptăţit să dispună efectuarea expertizei în situaţia refuzului efectuării expertizei contabile judiciare de către expertul contabil sunt:

a) sancţiuni administrative;

b) sancţiuni administrative (înlcuire sau aducere cu mandat), amenzi judiciare şi despăgubiri civile;

c) amenzi disciplinare.
45. Printre sancţiunile administrative aplicabile în situaţia neprezentării expertului la solicitarea organului să dispună efectuarea expertizei contabile judiciare:

a) înlocuirea expertului contabil de către instanţă, în cazul în care acesta nu se înfăţişează;

b) aducerea în instanţă a expertului contabil, cu mandat, în caz de pricini urgente sau pentru a da lămuriri atunci când i se cere;

c) ambele variante sunt corecte.

46. Amenzi judiciare dispuse de organul îndreptăţit să dispună efectuarea expertizei se aplică în următoarele cazuri:

a) refuzul expertului de a primi lucrarea, nedepunerea lucrării în termenul fixat;

b) tergiversarea de către expert a  îndeplinirii însărcinărilor primite, lipsa nejustificată a expertului de la procesul penal, atunci când este citat;

c) ambele variante sunt corecte.

47. Dacă expertul contabil, cu intenţie sau din culpă, a pricinuit amânarea judecării sau executării silite, cauzând prin aceasta un prejudiciu, va putea fi obligat de către instanţa de judecată sau de către preşedintele instanţei de executare:

a) la plata unei amenzi judiciare;

b) la plata unei despăgubiri civile pentru paguba cauzată;

c) la plata unei amenzi judiciare şi la plata unei despăgubiri civile pentru paguba cauzată.

48. Solicitarea de înlocuire a unui expert contabil numit să efectueze o expertiză judiciară este acceptată de organul care a dispus expetiza:

a) da, în orice situaţie considerată de expertul în cauza că este justificată;

b) da, dar numai pentru motive temeinice acceptate de instanţă;

c) da, dacă expertul contabil este planificat în concediu.

49. Propunerea admininstrării probei cu expertiză contabilă judiciară se face:

a) de către părţi; 

b) de către organul cu atribuţii jurisdicţionale;

c) ambele variante sunt corecte.

50. Paragraful privind menţionarea obiectivelor/întrebărilor /punctelor fixate de organul care a dispus expertiza se regăsesc în Raportul de expertiza contabilă judiciară la capitolul:
a) 

Capitolul I Introducere
b) 

Capitolul II Desfăşurarea expertizei contabile

c) 

Capitolul III Concluzii

51. Care sunt calităţile esenţiale pe care trebuie să le aibă experţii contabili, calităţi care sunt evidenţiate şi pe sigla (emblema) CECCAR? 

a) ştiinţă, devotament, perseverenţă;

b) ştiinţă, independenţă, moralitate;

c) integritate, independenţă, inteligenţă.

52. Care sunt persoanele care, conform prevederilor legale în vigoare, pot efectua expertize contabile?

a) persoanele care au dobândit calitatea de expert contabil în condiţiile Ordonanţei Guvernului nr. 65/1994;

b) persoanele care au dobândit calitatea de expert contabil în condiţiile Ordonanţei Guvernului nr. 65/1994 şi care sunt înscrise în Tabloul CECCAR;

c) persoanele care au dobândit calitatea de expert contabil în condiţiile Ordonanţei Guvernului nr. 65/1994, cu viza la zi, şi înscrise în partea activă a Tabloului CECCAR.

53. Situaţiile de incompatibilitate în care se poate afla expertul contabil numit de către organul îndreptăţit să dispună efec​tuarea expertizei în vederea soluţionării cauzei aflate spre judecare sunt:

a) dacă a fost martor sau expert recomandat de parte; 

b) dacă au existat împrejurări care sunt de natură a-l face pe expert subiectiv;
c) ambele variante sunt corecte.

54. Pentru asigurarea în interes public că cerinţele privind efectuarea expertizelor contabile sunt îndeplinite (conştiinciozitate, devotament, corectitudine, imparţialitate), expertizele contabile sunt supuse:

a) verificării de către un expert contabil de onoare;

b) verificării de catre şeful Biroului de expertize contabile din cadrul filialei;

c) verificării auditorului de calitate din cadrul filialei.

55. Concluziile expertului contabil cu privire la expertiza contabilă judiciară  trebuie să fie fundamentate pe:

a) documente care atestă evenimente şi tranzacţii care fac sau trebuie să facă obiectul recunoaşterii lor, evaluării lor, clasificării lor şi prezentărilor contabile;

b) declaraţiile părţilor depuse la dosarul cauzei;

c) documente şi supoziţii ale expertului contabil cu privire la eveniment şi tranzacţii care fac obiectul recunoaşterilor, evaluărilor, clasificărilor şi prezentărilor contabile.

56. Dacă în aceeaşi cauză a fost dispusă de organul în drept o expertiză  efectuată de un expert contabil şi o nouă expertiză contabilă efectuată de un grup de trei experţi contabili, iar concluziile acestora sunt diferite, organul care a dispus expertiza are posibilitatea:

a) să faca o medie aritmetică între concluziile celor două expertize contabile;

b) să ia în considerare expertiza efectuată de grupul de experţi contabili;

c) să ia în considerare expertiza pe care o apreciază mai fundamentată sub aspect ştiinţific, cu raţionament profesional de calitate. 

57. Nedocumentarea şi nefundamentarea ştiinţifică în raportul de expertiză contabilă judiciară pot fi sancţionate de organele care au dispus expertizele, cu:

a) înlocuirea expertului contabil şi dispunerea unei noi expertize contabile judiciare;

b) excluderea expertului contabil din rândul membrilor Corpului;

c) suspendarea dreptului de efectuare a expertizei contabile între 3 şi 6 luni.

58. Experţii contabili judiciari care vor cere sau vor primi mai mult decât plata statornicită:

a) vor fi sanctionaţi cu avertisment scris;

b) se vor pedespi pentru luare de mită;

c) vor fi suspendaţi pe o perioadă între 3 şi 12 luni.

59. În care dintre următoarele situaţii poate fi recuzat un expert contabil judiciar?

a) dacă a primit de la una din părţi daruri sau făgăduieli de daruri ori alte îndatoriri;

b) dacă expertul refuză expertiza contabilă sau nu depune lucrarea în termenul fixat;

c) dacă expertul contabil judiciar lipseşte nejustificat de la convocarea organului de urmărire penală, atunci când este convocat.
60. În situaţia în care, după ce a fost convocat de organul de urmărire penală în vederea efectuării unei expertize judiciare şi a primit acceptul acestuia să consulte dosarul cauzei, expertul contabil constată că una din părţi îi este vecin, iar soţiile lor se află în duşmănie:

a) expertiza contabilă îşi urmează cursul normal;

b) expertul consideră că se află în stare de incompatibilitate şi înştiinţează despre aceasta organul care a dispus expertiza contabilă judiciară care va proceda în consecinţă;

c) expertul nu mai are capacitate de exerciţiu deplină, prin urmare nu mai poate efectua lucrarea.

61. Care este procedura pe care trebuie să o urmeze un expert contabil numit să efectueze o expertiză contabilă  într-o cauză civilă, cerere de apel, în situaţia în care după ce a fost înştiinţat  despre numirea cu privire la efectuarea unei expertize contabile judiciare şi a consultat dosarul cauzei, a constatat  că a mai efectuat o expertiză contabilă judiciară în aceeaşi cauză la o instanţă inferioară?

a) expertul este obligat să declare preşedintelui instanţei că se abţine de la efectuarea lucrării cu arătarea cazului de incompatibilitate;

b) expertul este obligat să-i declare preşedintelui instanţei că a mai efectuat o lucrare în aceeaşi cauză la o instanţă inferioară, dar acesta nu este un caz de incompatibilitate, prin urmare nu va afecta continuarea expertizei;

c) expertul contabil nu are nici o obligaţie,  expertiza contabilă judiciară îşi urmează cursul normal.

62. Care este procedura pe care trebuie să o urmeze un expert contabil în situaţia în care, după ce a fost înştiinţat despre numirea cu privire la efectuarea unei expertize contabile judiciare şi a consultat dosarul cauzei, acesta constată că este în litigiu cu una din părţi, aceasta depunând la o instituţie judecătorească o cerere de chemare în judecată în care expertul are calitatea procesuală de pârât:

a) expertul consideră că se află în stare de incompatibilitate şi înştiinţează despre aceasta organul care a dispus expertiza contabilă judiciară care va proceda în consecinţă;

b) expertiza contabilă îşi urmează cursul normal;

c) expertul nu mai are capacitate de exerciţiu deplină, prin urmare nu mai poate efectua lucrarea.

63. Dacă un expert contabil numit să efectueze o expertiză contabilă judiciară constată că se află în incompatibilitate cu una din părţi, este obligat să declare preşedintelui instanţei,  procurorului care supraveghează cercetarea penală sau procurorului ierarhic superior că se abţine de a participa la procesul penal?

a) da, este obligat să declare de îndată ce a luat la cunoştinţă de cazul de incompatibilitate;

b) nu, nu este obligat să declare nimic, expertiza contabilă judiciară îşi va urma cursul normal;

c) da, este obligat să declare aceasta dar numai după finalizarea expertizei.

64. Ce se înţelege prin “abţinerea” unui expert contabil numit  să efectueze o expertiză judiciară într-o cauză?

a) obligaţia expertului de a se retrage de la judecată dacă este în cunoştinţă de faptul că în cauza respectivă există vreun motiv de recuzare împotriva sa;
b) restrângerea capacităţii de exerciţiu şi refuzul efectuării expertizei;

c) suspendarea dreptului de efectuare a expertizei contabile pe o perioadă nedeterminată.

65.Expertul contabil care a ajuns la concluzii fundamentale diferite faţă de constatările  consemnate în actele de control de organul de control abilitat:

 a) este abilitat să ia contact cu acesta pentru a-şi elucida toate aspectele pe care le implică efectuarea unei expertize contabile de calitate, ceeace nu îl obligă pe expertul contabil la un punct de vedere comun ci doar la motivarea opiniilor diferite;

b) nu are nici o obligaţie în privinţa efectuării expertizei contabile judiciare cu privire la constatările organului de control;

c) este abilitat să ia contact cu acesta pentru a-şi elucida toate aspectele pe care le implică efectuarea unei expertize contabile de calitate, pentru a ajunge la un punct de vedere comun.

66. Sancţiunile disciplinare care se aplică experţilor contabili şi contabililor autorizaţi, prevăzute de Ordonanţa Guvernului nr. 65/1994 privind organizarea activităţii de expertiză contabilă şi a contabililor autorizaţi, în raport cu gravitatea abaterilor săvârşite sunt:

a)  

· -mustrare;

· -avertisment scris; 

· -suspendarea dreptului de a exercita profesia de expert contabil sau de contabil autorizat pe o perioadă de timp de la 3 luni la un an;

· -interzicerea dreptului de a exercita profesia de expert contabil sau de contabil autorizat;

b) 

· -amendă;

· -interzicerea dreptului de a exercita profesia de expert contabil sau de contabil autorizat;

c)  

· ambele variante sunt corecte.

67. Raportul de expertiză contabilă judiciară întocmit din dispoziţia organelor îndreptăţite să diapună aceasta trebuie fundamentat pe:

a) documente justificative, evidenţieri contabile  şi declaraţii ale martorilor;

b) documente justificative, evidenţieri contabile  şi prezumţii ale expertului contabil judiciar;

c) documente justificative şi evidenţieri contabile.  

68. Una din faptele care se sancţionează cu suspendarea drep​tului de exercitare a profesiei de expert contabil o reprezintă:

a) neplata cotizaţiei profesionale sau/şi a celorlalte obligaţii băneşti la termenele stabilite, în cursul unui an calendaristic;

b) practicarea profesiei de expert contabil sau contabil autorizat fără viză anuală pentru exercitarea profesiei, legal acordată;

c) condamnarea definitivă pentru săvârşirea unei infracţiuni care, potrivit legii, interzice dreptul de gestiune şi de administrare a societăţilor comerciale.

69. Una din faptele care se sancţionează cu interdicţia drep​tului de exercitare a profesiei de expert contabil o reprezintă:

a) neplata cotizaţiei profesionale sau/şi a celorlalte obligaţii băneşti la termenele stabilite, în cursul unui an calendaristic;

b) practicarea profesiei de expert contabil sau contabil autorizat fără viză anuală pentru exercitarea profesiei, legal acordată;

c) nerespectarea standardelor profesionale şi a normelor emise de Corp cu privire la efectuarea expertizelor contabile.

70. Printre obligaţiile expertului contabil cu privire la efectuarea unei expertize contabile judiciare în cauza penală se numără:

a) să efectueze expertiza judiciară, răspunsul la obiecţiuni sau suplimentul raportului de expertiză dispuse de organele în drept, să respecte termenele dispuse de organele în drept cu privire la depunerea acestora,

b) să  nu tergiverseze depunerea raportului de expertiză faţă de termenul convenit de părţi şi transmis organelor care au dispus expertiza.

c) să convoace părţile înainte de întocmirea expertizei judiciare .

71. Expertul contabil numit să efectueze o expertiză contabilă judiciară într-o cauză penală are dreptul să:

a) ia cunoştinţă de materialul dosarului necesar pentru efectuarea expertizei;

b) ia cunoştinţă de materialul dosarului necesar pentru efectuarea expertizei, dar întotdeauna numai cu încuviinţarea organului de urmărire;

c) ia cunoştinţă de materialul dosarului necesar pentru efectuarea expertizei de regulă cu încuviinţarea organului de urmărire numai iar în anumite situaţii cu încuviinţarea părţilor.

72. Expertul recomandat de parte are obligaţia:

a) în raportul de expertiză întocmit să ia apărarea părţii care i-a solicitat ajutorul;

b) să participe la întocmirea lucrării de expertiză şi să semneze raportul de expertiză întocmit  de expertul numit de organul în drept, iar dacă are opinii diferite de ale expertului numit să consemneze aceasta iar opiniile sale să fie cuprinse în raport sau în anexele acestuia;

c) să efectueze un raport de expertiză separat de cel al expertului numit de către organele de drept, pe care îl prezintă părţii care la solicitat sub formă de supliment la expertiză.

73. Care este procedura de întocmire şi semnare a raportului de expertiză judiciară într-o cauză penală în care sunt numiţi, de organul de cercetare penală sau de instanţă, mai mulţi experţi?

a) fiecare expert întocmeşte şi semnează separat câte un raport de expertiză;

b) toţi experţii întocmesc şi semnează un singur raport de expertiză, iar dacă au deosebiri de păreri semnează “cu opinie separată” iar opiniile acestore sunt consemnate separate cu motivarea respectivă;

c) experţii participă la efectuarea expertizei iar raportul este intocmit de unul singur expert şi semnat de toţi cei numiţi; dacă aceştia au concluzii diferite, în raport se va mentiona concluzia rezultată în urma negocierii dintre experti.

74. Opiniile experţilor (numiţi/parte sau consilieri) care au concluzii diferite:

a) sunt consemnate în cuprinsul raportului de expertiză sau într-o anexă ataşată acestuia;

b) nu sunt consemnate în cuprinsul raportului de expertiză ci se consemnează în suplimentul la expertiza contabilă judiciară;

c) se consemnează în rapoarte de expertiza întocmite separat. 

75. Expertul contabil, numit de organul de cercetare penală poate convoca sau poate lua legătura  cu părţile ?

a) da, convocarea se face prin citarea părţilor cu scrisori recomandate cu dovadă de primire;

b) nu;

c) da, dar numai cu încuviinţarea organului de urmărire penalã.

76. Cine poate dispune efectuarea expertizei contabile judiciare?

a) doar instanţele de drept penal pot dispune efectuarea acesteia;
b) organele de urmărire penală, instaţele de judecată şi alte organe cu atribuţii jurisdicţionale, îndreptăţite de lege pentru administrarea probei cu expertiza;

c) doar instanţele de drept civil pot dispune efectuarea acesteia

77. Ce elemente trebuie să cuprindă în​cheierea de şedinţă/ordonanţa prin care se dispune efectuarea exper​tizei contabile judiciare?
a) numele expertului/experţilor contabili, obiectivele/punctele/întrebările la care trebuie să răspundă, termenul în care trebuie să se efectueze expertiza contabilă, plata expertului/experţilor contabili; 

b) obiectul expertizei şi onorariul;

c) obiectul expertizei şi locul şi data depunerii raportului de expertiză contabilă judiciară. 
78. La solicitarea cui  expertul contabil parte sau nominalizat de parte poate participa la efectuarea expertizei?
a) a instanţa de drept penal;
b) a părţii interesate;

c) a instanţei de drept civil. 

79. În cauzele civile, părţile pot fi convocate de expertul contabil numit să efectueze expertiza:
a) prin citare publicând un anunţ în presa locală, telefonic sau prin e-mail;

b) prin intermediul avocaţilor;

c) prin scrisori recomandate transmise părţilor, la adresele menţionate în dosarul cauzei, cu dovadă de primire care va fi depusă la dosarul cauzei.

80.  Care sunt criteriile de stabilire a onorariilor experţilor contabili pentru expertizele contabile judiciare?
a) 
· competenţa şi cunoştinţele necesare serviciului prestat; 
· nivelul de formare, instruire şi experienţă a persoanei participante la misiune; 

· timpul afectat (ore, zile); 
· riscurile şi gradul de responsabilitate a misiunii. 

b) 

· experienta expertului contabil judiciar şi vechimea acestuia;
· complexitatea lucrării ;

· volumul de lucru depus;

· posibilităţile materiale ale părţilor .

c) 

· vârsta expertului contabil judiciar ;

· gradul instanţei;

· posibilităţile materiale ale părţilor .

81. Poate fi anulat un raport de expertiză contabilă judiciară? 

a) da, dar numai dacă vătămarea pricinuită altei părţi nu poate fi înlăturată decât prin anularea raportului de expertiză care a fost întocmit cu încălcarea normelor legale;

b) nu;

c) da, dacă aşa dispune organul îndreptăţit să dispună efectuarea expertizei contabile judiciare fără ca acesta să fie obligat să-şi motiveze dizpoziţia.

82. Care este actul procedural prin care se dispune numirea expertului contabil în efectuarea expertizei contabile judiciare într-o cauză civilă?

a) hotărârea completului de judecată;

b) decizia istantei de judecată;

c) încheierea de şedinţă.

83. Care este procedura de transmitere către expert a informaţiei  privind numirea în efectuarea expertizei contabile judiciare în cauze civile?

a) grefa instanţei trimite expertului contabil judiciar scrisoare recomandată;

b) expertul contabil este chemat şi informat verbal de către instanţă cu ocazia convocarii acestuia la camera de consiliu;

c) prin curier iar în cazul în care nu îl gaseşte acesă pe expert îi lasă citaţia lipită de uşe.

84.  Care sunt elementele/ datele/ informaţiile cu privire la efectuarea expertizei contabile judiciare, stabilite în încheierea de şedinţă sau în ordonanţă, odată cu numirea expertului în cauză?

a) 

· numele expertului contabil sau experţilor contabili numiţi din oficiu sau la cererea părţilor în proces;
· obiectul/întrebările/punctele la care trebuie să răspundă expertul în raportul de expertiză contabilă judiciară; 

· termenul la care trebuie depus raportul; 

· onorariul provizoriu, precum şi avansul pentru cheltuielile de deplasare, dacă este cazul; 

b) 

· numele expertului contabil sau experţilor contabili numiţi din oficiu sau la cererea părţilor în proces;
· obiectul/întrebările/punctele la care trebuie să răspundă expertul în raportul de expertiză contabilă judiciară; 

· numele părtilor în proces;

· numele martorilor; 

· numele avocaţilor părţilor.

c) nici una din variante nu este corectă.

85. Numirea experţilor contabili în vederea efectuării expertizelor judiciare în cauzele penale poate fi dispusă:

a) din oficiu sau la cererea părţilor aflate în proces;

b) la cererea experţilor contabili;

c) ambele variante sunt corecte.

68. Expertul contabil, numit de organul de urmărire penală poate convoca sau poate lua legătura  cu părţile ?

a) da, convocarea se face prin citarea părţilor, scrisori recomandate cu dovadă de primire;

b) nu;

c) da, dar numai cu încuviinţarea organului de urmărire penală sau a instanţei de judecată.

86. Cine stabileşte obiectivele expertizelor  contabile judiciare în cauze civile?

a) organul îndreptăţit să dispună efectuarea expertizei

b) biroul local pentru expertize contabile şi tehnice judiciare;

c) expertul contabil împreună cu avocaţii părţilor.

87. Cine fixează obiectivele în expertiza contabilă în cauze penale?

a) organul îndreptăţit să dispună efectuarea expertizei

b) părţile implicate în cauză;

c) expertul contabil împreună cu avocaţii părţilor.

.

88. În cazul în care expertul contabil judiciar se află în imposibilitatea întocmirii unui raport de expertiză contabilă datorită inexistenţei documentelor justificative şi/sau evidenţelor contabile care să ateste evenimentele şi tranzacţiile supuse expertizării:

a) expertul contabil are obligaţia de a refuza să efectueze expertiza;

b) expertul contabil întocmeşte un Raport de imposibilitate a efectuării expertizei contabile;

c) expertul contabil efectuează expertiza precizând în raport lipsa documentelor, respectiv a evidenţelor contabile justificative.

89. Capitolul III “Concluzii”  din raportul de expertiză contabilă trebuie să conţină:

a) răspunsul la fiecare obiectiv formulat în capitolul II  “Desfăşurarea expertizei contabile”;

b) descrierea amănunţită a operaţiilor efectuate de către expertul contabil cu privire la actele, faptele şi informaţiile analizate;

c) opinia generală a expertului contabil asupra întregii lucrări efectuate.

90. Capitolul II „Desfăşurarea expertizei contabile” conţine:

a) răspunsul fiecărui obiectiv formulat în capitolul II  “Desfăşurarea expertizei contabile”;

b) descrierea amănunţită a operaţiilor efectuate de către expertul contabil cu privire la actele, faptele şi informaţiile analizate;

c) considerente personale ale expertului contabil judiciar asupra întregii lucrări efectuate.

91. Printre paragrafele conţinute de Capitolul I “Introducere” al expertizei contabile se numără:
a) paragraful de identificare a expertului contabil şi paragraful de identificare a organului care a dispus efectuarea expertizei contabile judiciare;
b) paragraful privind materialul documentar care a stat la baza efectuării expertizei, formularea obiectivelor şi paragraful de identificare a împrejurărilor şi circumstanţelor în care a luat naştere litigiul;
c) ambele variante sunt corecte.

92. În cazul reglementărilor legale, procedurale şi al celor profesionale, au prioritate:
a) reglementarile profesionale;
b) reglementările procedurale;
c) reglementările legale.

93. Care sunt documentele care se pot încadra ca „material documentar” în cazul unei expertize judiciare?

a) documentele justificative  şi registrele contabile aflate în păstrarea părţilor implicate în procesul justiţiar sau în arhiva terţelor persoane care au legatură cu obiectivele expertizate;
b) procesele verbale întocmite de organele de control abilitate;

c) dosarul cauzei, documentele justificative, registrele contabile aflate în păstrarea părţilor implicate în proces şi procesele verbale întocmite de organele de control abilitate.

94. În cazul unei expertize contabile judiciare, materialul documentar examinat de expertul contabil poate fi ridicat de către acesta de la părţile care îl au în păstrare?

a) da;

b) nu;

c) da, dar numai cu aprobarea avocatului părţii.

95. Printre obiectivele la care trebuie să răspundă auditul de calitate în domeniul serviciilor contabile se află:

a) aprecierea modului de aplicare a regulilor şi normelor profesionale şi de respectare a obligaţiilor de membru, contribuirea la buna organizare a cabinetelor şi la perfecţionarea metodelor de lucru ;

b) universalitate, confidenţialitate, adaptarea auditului ;

c) colegialitate, armonizare, contribuirea la buna organizare a cabinetelor şi la perfecţionarea metodelor de lucru.

96. Principiile fundamentale pe care se bazează auditul de calitate în domeniul calităţii serviciilor contabile sunt:

a) universalitate, confidenţialitate, adaptarea auditului;

b) universalitate, colegialitate, confidenţialitate;

c) universalitate, confidenţialitate, adaptarea auditului, colegialitate, armonizare.

97.Cum trebuie să procedeze expertul în situaţia în care organul jurisdicţional îi solicită  să încadreze juridic fapta în discuţie, ori culpa, ori procentul de culpă în situaţia culpelor comune?

a) expertul este obligat în a răspunde şi a încadra fapta juridic ;

b) expertul trebuie să atragă atenţia asupra limitelor competenţei sale şi să se abţină de la orice fel de comentarii sau concluzii legate de chestiunile care exced competenţei sale;

c) expertul solicită înlocuirea sa organului care a dispus expertiza. 

98. Care dintre următoarele reprezintă infracţiune de natură penală în contextul efec​tuării expertizelor contabile?

a) luarea de mită;

b)  neîndeplinirea obligaţiilor şi atribuţiilor specifice profesiei în ţinerea sau supravegherea contabilităţii;

c) neglijenţa, superficialitatea, omisiunea în întocmirea declaraţiilor fiscale.

99. Care dintre următoarele reprezintă infracţiune de natură penală în contextul efec​tuării expertizelor contabile?

a) mărturia mincinoasă;
b) favorizarea infractorului;

c) ambele răspunsuri sunt corecte.

100. În situaţia unei cauze penale, expertul contabil judiciar poate cita părţile implicate în cauză:

a) da, prin scrisoare recomandată cu aviz de primire; 

b) da, telefonic sau prin avocatul părţilor;

c) nu, în cauze penale expertul contabil judiciar poate lua legătura cu inculpaţii numai cu incuviinţarea şi în condiţiile stabilite de organul de urmărire penală.
